મહિલાને લગતી બાબતો માટે શહેરમાં એક માત્ર મહિલા પોલીસ સ્ટેશન આવેલું છે. મોટા ભાગે મહિલા પોલીસ આખો દિવસ ધમધમતું રહે છે. પરંતુ મહિલા પોલીસ સ્ટેશનમાં ભ્રષ્ટાચારની ફરિયાદ ઊઠતાં એસીબીએ રેડ કરી મહિલા વકીલ સહિત બે પોલીસકર્મીઓને લાંચ લેતા ઝડપ્યાં હતાં. એસીબીનાં ટ્રેપ બાદ મહિલા પી.આઇ. દિવ્યા રવિયાનું નામ બહાર આવ્યું હતું અને તેઓની તાત્કાલીક અસરથી બદલી કરી દેવાઇ હતી. મહિલા પીઆઇની બદલી બાદ આજ દિન સુધી એસીપી પન્ના મોમાયા મહિલા પોલીસ સ્ટેશનના પીઆઇનો ચાર્જ સંભાળી રહ્યાં છે. ભ્રષ્ટાચારની પોલ બાદ જાણે હવે પીઆઇ નહીં પરંતુ એસીપીને જ બમણું કામ સોંપાયું હોય તેમ લાગી રહ્યું છે.